b'\n_START_ARTICLE_\n\xc5\xbdvaig\xc5\xbed\xc4\x97ta naktis\n_START_SECTION_\nApie paveiksl\xc4\x85\n_START_PARAGRAPH_\nPaveiksl\xc4\x85 \xe2\x80\x9e\xc5\xbdvaig\xc5\xbed\xc4\x97ta naktis\xe2\x80\x9c V. van Gogas nutap\xc4\x97 1889 m. \xc5\xa0v. Pauliaus beprotnamyje prie Sen Remi de Provanse netoli Arlio Provanse. Paveiksle pavaizduotas vaizdas, kok\xc4\xaf Vincentas mat\xc4\x97 pro savo kambario lang\xc4\x85 nakt\xc4\xaf. Tik\xc4\x97tina, kad jis tapytas dien\xc4\x85 i\xc5\xa1 atminties. Paveiksle vaizduojamas Sen Remi kaimelis nakties metu. Tapytas vietovaizdis n\xc4\x97ra tiksliai pavaizduotas kaip yra realyb\xc4\x97je ir dailininkas papildomai nutap\xc4\x97 didel\xc4\xaf kipariso med\xc4\xaf kair\xc4\x97je. Lai\xc5\xa1ke broliui Vincentas ra\xc5\xa1\xc4\x97: \xe2\x80\x9eman naudinga u\xc5\xbesiimti tuo, kas sunku. Bet tai nesustabdo man\xc4\x99s nuo didelio poreikio, pavadinkim \xe2\x88\x92 religijai, tod\xc4\x97l a\xc5\xa1 i\xc5\xa1einu nakt\xc4\xaf tapyti \xc5\xbevaig\xc5\xbed\xc5\xbei\xc5\xb3\xe2\x80\x9c. Vincentas kriti\xc5\xa1kai vertino k\xc5\xabrin\xc4\xaf ir i\xc5\xa1\xc4\x97m\xc4\x97 j\xc4\xaf i\xc5\xa1 paveiksl\xc5\xb3 siuntos broliui Teo van Gogui, kad sutaupyti pinig\xc5\xb3 u\xc5\xbe siuntim\xc4\x85. Nuo 1941 m. paveikslas yra Niujorko \xc5\xa1iuolaikinio meno muziejuje.'